Is-Segretarju Parlamentari għas-Saħħa Chris Fearne ħabbar li l-isptar Ġenerali ta’ Għawdex se jgawdi minn investiment ta’ €5 miljun minn fondi Ewropej għax-xiri ta’ apparat tal-ogħla teknoloġija. Chris Fearne ħabbar ukoll li 400 pazjent gawda mill-ftuħ taċ-ċentru ta’ matul il-jum li nfetaħ f’Lulju li għadda. Huwa ħabbar dan waqt is-serata Premju Ħaddiem tas-Sena tal-Isptar Ġenerali ta’ Għawdex, fejn sostna li l-viżjoni tal-Gven hi li l-qasam tas-saħħa f’Għawdex ikun xprun ekonomiku li jiġġenera x-xogħol barra mill-bini tal-isptar. Fid-diskors tiegħu Chris Fearne qal li għal-ewwel darba fl-istorja tal-isptar f’Għawdex dan ser igawdi minn  investiment ta’ €5 miljun f’fondi Ewropej għal xiri ta’ diversi apparat ġdid tal-ogħla teknologija.  “Minn stat ta’ abbandun, b’impenn u motivazzjoni, l-Isptar Ġenerali ta’ Għawdex qed jinbidel f’wieħed dinjituż, b’servizzi ġodda mmirrati biex il-pazjent Għawdxi jingħata l-kura li jixraqlu f’Għawdex stess mingħajr tbatija u skariġġ żejjed”, qal Chris Fearne. F’dan ir-rigward huwa semma li mill-bidu tal-ftuħ tad- Day Care Unit fl-Lulju 2014, madwar 400 pazjent gawdew minn dan  is-servizz, filwaqt li fil-kura li bdiet tingħata għall-ewwel darba fil-qasam tal-kura tal-għadam, il-pazjenti Għawdxin qed igawdu minn zero waiting lists. Huwa semma wkoll li mal-50 infermiera Għawdxin li kienu jservu fl-isptarijiet f’Malta, qed iservu f’Għawdex u b’hekk qed jissaħħu diversi dipartimenti fosthom fl- area s tan-nisa u fit-teatri tal-operazzjonijiet. Intant il-Premju Tim tas-Sena 2013 ingħata lit-Tim tal-HyperBarbaric Unit filwaqt li l-Premju Ħaddiem tas-Sena 2013 ingħata lil-Bernardette Piscopo, infermiera fil- Female General Ward li ilha sservi f’dan l-isptar għal dawn l-aħħar 30 sena. F’din l-okkażjoni ngħatat ukoll tifkira lill-ħaddiema li rtiraw mis-servizz bl-età u lill-familjari ta’ dawk li ġew li nieqsa.